jkorsvik/nowiki_second_scrape_merged huggingface dataset:
Oliver Solberg

Oliver Solberg (født 23. september 2001 i Fredrikstad) er en svensk-norsk motorsportutøver som konkurrerer i rally og rallycross under svensk lisens.Solberg er sønn av den norske motorsportutøveren Petter Solberg og hans svenske kone, tidligere rallyfører Pernilla Solberg (f. Walfridsson).Han er født i Norge og tilbrakte sine første år i Monaco, men bor siden 2009 i Mitandersfors i Sverige og er svensk statsborger.Tidligere kjørte Solberg på latvisk lisens. Latvia har lavere aldersgrense enn Norge for både rally og rallycross, mens man i Sverige kan kjøre rally fra 16 år, men ikke i like motorsterke biler som det tillates i Latvia.22. april 2017 var 15 år gamle Solberg yngste deltaker noensinne i klassen Supercar i RallyX Nordic serien. Solberg endte på en tredjeplass. Bilen som han kjørte var en Citroën DS3 lånt av faren Petter Solberg.Høsten 2017 begynte han på den franske racingskolen Le Monde i Le Mans.Solberg er fra og med 2017 med i det svenske juniorlandslaget i rally.I 2019 deltok han i det amerikanske rallymesterskapet for Subaru Motorsports der han kjørte 6 av totalt 9 runder. Han vant 3 av disse og tok dermed 3. plassen totalt bak Subarus førstefører David Higgins og Barry McKenna (McKenna Motorsports).
I 2019 laget Daniel Fahre dokumentaren Born2Drive om Solberg og i 2020 var han med i TV-serien Team Solberg som gikk på TVNorge.


== Referanser ==


== Eksterne lenker ==
(en) Offisielt nettsted 
(en) Oliver Solberg – kategori av bilder, video eller lyd på Commons 
(en) Oliver Solberg på Internet Movie Database 
(en) Oliver Solberg – eWRC-results.com 
(en) Oliver Solberg på Twitter
Allround-NM på skøyter junior 1969 for herrer

Allround-NM på skøyter junior 1969 for herrer ble avholdt 25. og 26. januar 1969 på Tønsberg stadion, Tønsberg med 30 deltakere.Teknisk arrangør var Tønsbergs Turnforening.
Juniornorgesmester i allround 1969 ble Jan Egil Storholt, Sportsklubben Falken etter 3 distanseseire.


== Sammenlagt herrer junior ==


== Kilder ==
Teigen, Magne, red. (1989). «Menn, Junior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 117. Arkivert fra originalen 26. juli 2017. Besøkt 29. april 2017. 
Eng, Trond og Teigen, Magne, red. (2005). «Menn, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 115–116. Arkivert fra originalen 26. juli 2017. Besøkt 29. april 2017. CS1-vedlikehold: Flere navn: redaktørliste (link)


== Eksterne lenker ==
(en) Allround-NM på skøyter junior 1969 for herrer – Resultatoversikt på SpeedSkatingNews.info.
Bolgvatnet

Bolgvatnet er Kristiansund kommunes største innsjø, og ligger på øya Frei i Møre og Romsdal. Vatnet har lengderetning omtrentlig nord-sør. Riksvei 70 går langs østsiden av vatnet. Bolgvatnet fungerte som hovedvannkilde i Kristiansund og Frei til, rundt 1980. Pr. 2017 er det reservevannkilde, etter Storvatnet i Tingvoll kommune.
Langs vestsiden ruver Freikollenmassivet og i øst Midtfjellet og Kistfjellet. Sør for vatnet ligger Prestmyra og Storbakken. I nord avkjøring til Vadsteinsvika og Vikaneset havhotell. Vannspeilet ligger 66 moh. Største øy Rastholmen ligger på østsiden. Lokale kilder har oppgitt største dybde til 16 meter. Utløpet er i nord til Bolgelva. Vest for pumpestasjonen i sør stikker det ut en halvøy.


== Referanser ==
Sussudio

Sussudio er en poplåt skrevet av Phil Collins. Låten var med på Collins soloalbum No Jacket Required fra 1985 og ble også utgitt som singel i januar samme år. Både albumet og singelen nådde førsteplass på respektive Billboard-lister.
Filmen American Psycho fremhevet Collins verk i den såkalte trekantscenen.


== Eksterne lenker ==
(en) Sussudio på MusicBrainz
Finnmark kringkaster

Finnmark kringkaster (LKI), Finnmark mellombølgesender, var en radiosender for kringkasting på mellombølge i Vadsø i Finnmark drevet av NRK. Sendefrekvens var 648 kHz med en bølgelengde på 429 m. 
Sendingene startet 17. mai 1934.


== Litteratur ==
Hansen, Bård Gudmund (1948-) (1994). Fra djevelmaster til Hallo fiskeflåten: Finnmark kringkaster gjennom historien 1934-1994. Vadsø: NRK Finnmark. ISBN 8299318300.
Myk feil

En myk feil er innen elektronikk og databehandling navnet på en type feil som oppstår når et signal eller en dato er feil. Feil kan bli forårsaket av en defekt, vanligvis forstått som enten å være en feil i designet eller konstruksjonen eller en ødelagt komponent. En myk feil er også et signal eller en dato som er feil, men som ikke blir antatt å implisere en slik skade. Etter å ha observert en myk feil, er det ingen implikasjon på at systemet er mindre pålitelig enn tidligere. I romfartsindustrien blir denne type feil kalt en single event upset.
I en datamaskins hukommelse, forandrer en myk feil en instruksjon i programmet eller en dataverdi. Myke feil kan bli fjernet ved hjelp å kaldstarte datamaskinen. En myk feil vil ikke skade systemets maskinvare; den eneste skaden er på dataene som blir prosessert.
Rensvikvatnet

Rensvikvatnet er Kristiansund kommunes nest største innsjø. Det ligger på Frei, Møre og Romsdal; sør/sørøst i forhold til tettstedet Rensvik. Fylkesvei 265 (tidligere riksvei 16) går mellom Rensvikvatnet (30 moh); og Lille Rensvikvatnet (28 moh) i øst. Største øy i Rensvikvatnet er Løkvikholmen, i øst og har bebyggelse. Vannet er noe forurenset. Brukes til skøyteløp om vinteren.


== Referanser ==


== Eksterne lenker ==
Kommunens forvaltningsplan for Rensvikvatnet 2013–2018
HC Kometa Brno

HC Kometa Brno er en tsjekkisk ishockeyklubb som spiller i den tsjekkiske Extraliga. Klubben kommer fra Brno og har hjemmebane på DRFG Arena. «The Kometa» er et av de riktig klassiske lagene i tsjekkiske liga.


== Meritter ==
Tsjekkoslovakiske mestre: 1954-1955, 1955-1956, 1957-1958, 1959-1960, 1960-1961, 1961-1962, 1962-1963, 1963-1964, 1964-1965, 1965-1966Tsjekkiske mestre: 2016-2017, 2017-2018


== Kjente spillere ==
Vlastimil Bubník
Jaroslav Jiřík
Richard Farda
Josef Černý
Vladimír Nadrchal
Vladimír Dzurilla


== Eksterne lenker ==
Offisielt nettsted 
(en) HC Kometa Brno – kategori av bilder, video eller lyd på Commons
Pentium FDIV bug

Pentium FDIV bug var en prosessorfeil som rammet flyttallsprosessoren i de tidligere utgavene (P5) av Intel Pentium mikroprosessoren. Feilen ble oppdaget i 1994 av professor Thomas R. Nicely ved Lynchburg College. Intel tilskrev feilen manglende entiteter I oppslagstabellen som brukes av desimaltallsenhetens integrerte kretser.Intel hevdet at den vanlige bruker ville erfare feilen en gang hvert 27.000 år, mens IBM hevdet at den vanlige bruker ville erfare feilen en gang hver 24. dag. Selv om den sjelden ble erfart av de fleste brukere (databladet BYTE estimerte at 1 av 9 desimaltallsdivisjoner med tilfeldige parametere ville produsere feilaktige resultater), ble både feilen og Intels innledende håndtering av emnet hardt kritisert av det teknologiske fellesskap. Mannen som oppdaget feilen har påpekt at ettersom den eksisterte i et år for et populært produkt, indikerer det sannsynligvis at feilen var mindre skadelig enn IBM hevdet.
I desember 1994, tilbakekalte Intel de defekte mikroprosessorer. I januar 1995 kunngjorde Intel «en bot på $475 millioner, tilsynelatende den totale kostnad med å erstatte de mikroprosessorene med feil».


== Referanser ==
Flukt

Flukt kan vise til:

Flukt (dokumentarfilm) - dansk animasjonsfilm
Flukt (musikkgruppe) – en norsk folkemusikkgruppe
Flukt (TV-serie) – et norsk dokumentarserie fra 2017
Flukt (band) – et norsk black metal-band
Flukt (zoologi) – fugler og andre dyr som flyr i luften


== Se også ==
Flyktning
Skyggen av Emma

Skyggen av Emma (orig. Skyggen af Emma) er en dansk film fra 1988 regissert av Søren Kragh-Jacobsen, som også har skrevet manuskriptet sammen med Jørn O. Jensen.
Handlingen finner sted i 1930-årenes København hvor tolv år gamle Emma rømmer fra sitt kalde, velstående hjem og later som hun er kidnappet. På vertshuset Nøsen på Nørrebro blir hun kjent med Malthe, en svensk fattig fremmedarbeider, og det oppstår et vennskap mellom dem.


== Roller (utvalg) ==
Line Kruse – Emma
Börje Ahlstedt – Malthe Eliasson
Henrik Larsen – grosserer Zülow, Emmas far
Inge Sofie Skovbo – Emmas mor
Ken Vedsegaard – Albert, en liten gutt i Nøsen
Ulla Henningsen – Ruth, Malthes «kjæreste»
Otto Brandenburg – Tage Vilse, innehaver av Nøsen
Jesper Christensen – Poul, Zülows sjåfør


== Produksjon ==
Skyggen av Emma ble produsert av Tivi Magnusson og Bent Fabricius-Bjerre, fotograf var Dan Laustsen, komponist Thomas Lindahl og kostymedesigner var Jette Termann.


== Priser ==
I 1989 mottok filmen Bodilprisen for beste danske film og Robertprisen for årets danske spillefilm. I tillegg mottok Börje Ahlstedt Robertprisen for årets mannlige hovedrolle, Robertprisen for årets filmfotograf gikk til Dan Laustsen og Robertprisen for årets filmklipper til Leif Axel Kjeldsen.


== Referanser ==


== Eksterne lenker ==
(en) Skyggen av Emma på Internet Movie Database 
(no) Skyggen av Emma hos Filmfront 
(sv) Skyggen av Emma i Svensk Filmdatabas 
(da) Skyggen av Emma i Danmark Nationale Filminstitut 
(nl) Skyggen av Emma på MovieMeter 
(en) Skyggen av Emma på AllMovie 
(en) Skyggen av Emma på Turner Classic Movies 
(en) Skyggen av Emma på Rotten Tomatoes
Tringa

Tringa er en slekt i snipefamilien og består av 13 arter, hvorav 10 er monotypiske. Artene hekker på den nordlige halvkule og overvintrer i Afrika, Amerika og i deler av Oseania.


== Taksonomi ==
Tringa blir av noen regnet å inkludere Actitis, men disse slektene er trolig søstergrupper. Tringa inkluderer imidlertid nå de to tidligere anerkjente slektene Heteroscelus (sibirvandresnipe og alaskavandresnipe) og Catoptrophorus (willetsnipe).


== Inndeling ==
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).

Charadriiformes, vade-, måse- og alkefugler
Chionidi, slirenebbfugler
Charadrii, lofugler
Scolopaci (Limicoli), snipefugler
Pedionomidae, slettevandrerfamilien
Thinocoridae, rypesnipefamilien
Rostratulidae, riksesnipefamilien
Jacanidae, bladhønsfamilien
Scolopacidae, snipefamilien
Numeniinae,
Limosinae,
Calidrinae,
Scolopacinae,
Tringinae, 2 tribus, 5 slekter, 19 arter
Phalaropodini, 2 slekter, 3 arter
Tringini, 3 slekter, 16 arter
Xenus, monotypisk
Actitis, 2 arter
Tringa, 13 arter
T. ochropus, skogsnipe (monotypisk)
T. solitaria, eremittsnipe (2 taxa)
T. brevipes, sibirvandresnipe (monotypisk)
T. incana, alaskavandresnipe (monotypisk)
T. semipalmata, willetsnipe (2 taxa)
T. flavipes, gulbeinsnipe (monotypisk)
T. erythropus, sotsnipe (monotypisk)
T. nebularia, gluttsnipe (monotypisk)
T. melanoleuca, plystresnipe (monotypisk)
T. totanus, rødstilk (6 taxa)
T. glareola, grønnstilk (monotypisk)
T. stagnatilis, damsnipe (monotypisk)
T. guttifer, sakhalinsnipe (monotypisk)
Turnici, springvaktelfugler
Lari, måkefugler


== Referanser ==


== Eksterne lenker ==
(en) Tringa – oversikt og omtale av artene i WORMS-databasen 
(en) Tringa i Encyclopedia of Life 
(en) Tringa i Global Biodiversity Information Facility 
(no) Tringa hos Artsdatabanken 
(sv) Tringa hos Dyntaxa 
(en) Tringa hos Fauna Europaea 
(en) Tringa hos Fossilworks 
(en) Tringa hos ITIS 
(en) Tringa hos NCBI 
(en) Kategori:Tringa – bilder, video eller lyd på Wikimedia Commons 
Tringa – detaljert informasjon på Wikispecies
Grønntopptimal

Grønntopptimal (Erpornis zantholeuca) er eneste arter i slekten Erpornis, som er eneste slekt i underfamilien Erporninae i vireofamilien (Vireonidae). Arten var tidligere klassifisert i gruppen med timaler (Timaliidae), men har nylig vist seg å være en basal art i vireofamilien. Fem underarter aksepteres.


== Biologi ==

Arten lever i Sørøst-Asia og er knyttet til eviggrønn- og montan regnskog i høyder fra havet og opp til 3 650 moh.Grønntopptimalen blir omkring 11–13 cm lang og veier cirka 8–17 g. Fjærdrakten er gulgrønn på oversiden og gråhvit på undersiden. Arten har ei karakteristisk grønn fjærkrone av litt lengre fjær, som også er opphavet til det norske navnet.Arten regnes som en standfugl og opptrer både solitært, parvis og i små grupper. Kosten består hovedsakelig av små gresshopper og sirisser (Orthoptera), samt andre insekter og larver. Arten eter imidlertid også noe bær (spesielt fiken), frø og nektar.Arten hekker gjennom hele året, avhengig av underart og utbredelse. Redet bygges normalt 0,5–2 meter over bakken (av og til opp til 5 meter), som ei dyp vugge av gress, mose, småkvist og løv, som tettes og fôres med spindelvev. Detforankres i et tre eller en busk (av og til også bambus) mellom to horisontale greiner. Hunnen legger normalt 2–3 egg, men lite er ellers kjent om inkubasjonstiden og tiden etter klekking.


== Inndeling ==
Inndelingen under følger HBW Alive og er i henhold til Brewer et al. (2017). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

Passeriformes, spurvefugler
Passeri, sangfugler
Corvoidea
Vireonidae, vireofamilien
Pteruthiinae
Pteruthius
Erporninae
Erpornis
E. zantholeuca, grønntopptimal
E. z. zantholeuca, utbredt i Nord-India (Uttarakhand), Nepal, Bhutan, Bangladesh, Sør-Kina og gjennom Sørøst-Asia (unntatt Nord-Thailand og Indokina)
E. z. tyrannulus, utbredt i Sørøst-Kina (Yunnan og Guizhou østover til Jiangxi og Fujian, inkludert Hainan og Hongkong), Taiwan, Nord-Thailand og det nordlige Indokina
E. z. canescens, utbredt i Sørøst-Thailand og Sørvest-Kambodsja
E. z. saani, utbredt på Nordvest-Sumatra
E. z. brunnescens, utbredt på Borneo inkludert Pulau Laut
Vireoninae


== Referanser ==


== Eksterne lenker ==
(en) grønntopp i Global Biodiversity Information Facility 
(no) grønntopp hos Artsdatabanken 
(en) grønntopp hos ITIS 
(en) grønntopp hos NCBI 
(en) Kategori:Erpornis zantholeuca – bilder, video eller lyd på Wikimedia Commons 
Erpornis zantholeuca – detaljert informasjon på Wikispecies
Lauvhaugdammen

Lauvhaugdammen ligger øst for Rensvik i Kristiansund kommune, Møre og Romsdal. Vannet er delvis oppdemmet fra mange år tilbake; firmaet Algea brukte vannet derfra til mottaket sitt i Omsundet/Kvalvika. Firmaet foredler for øvrig; tang og tare. I dag er mye av dammen gjengrodd. Vannspeilet ligger 60 moh.
Drabovatnet

Drabovatnet er den tredje største innsjøen i Kristiansund kommune, og ligger på Frei, Møre og Romsdal. Vatnets plassering er vest for fylkesvei 265 ved Nerlandsflata. Vannet er todelt med ett vestlig og ett østlig basseng, bare en smal passasje binder de sammen. Forholdsvis fiskerikt. Utløpselv til Kvalvika. Innsjøen blir også kalt Svartvatnet.


== Referanser ==
Tupolev ANT-1

Tupolev ANT-1 var Andrej Tupolevs første fly, basert på hans arbeid med snøsleder og båter. Han hadde tenkt å bruke det for å teste sine idéer, og hjelpe russerne til korrekt bruk av metall i bygging av fly.


== Konstruksjon og utvikling ==
ANT-1 var Tupolevs første fly. Det ble bygget i metall, tre og aluminium. Aluminium ble brukt i vingeribbene, høyde- og sideror og et par andre mindre områder. De andre områdene, som bar vekten var laget av tre, kledd med med stoff som dekket skroget og vingene.


== Operativ historie ==
ANT-1 ble først fløyet på Ekaterininskaya Square, nå Krasnokazarmenaya Street. Det ble testfløyet ofte i løpet av de neste to år. Det ble deretter lagret fra slutten på 1930-tallet og tidlig til 1940-tallet, da det ble hengt opp under taket. Men under andre verdenskrig, forsvant det før krigen sluttet. Det er ikke kjent hva som hadde skjedd, selv om det er sannsynlig at det ble ødelagt av tyskerne i deres marsj mot Moskva i løpet av sommeren 1941 sammen med andre Tupolev-fly. Siden det var det eneste som ble bygget, er det ingen gjenværende ANT-1 i dag.


== Operatører ==
 SovjetsamveldetTupolevfabrikken.


== Eksterne lenker ==
ANT-1
Nord-Østerdal Fotballkrets

Nord-Østerdal Fotballkrets (stiftet 27. desember 1919) er en tidligere krets i Norges Fotballforbund.
Trondheim Fotballkrets, Fosen Fotballkrets og Nord-Østerdal Fotballkrets ble slått sammen med Sør-Trøndelag Fotballkrets 14. desember 1986.


== Kretsens ledere ==
G. Evensen, Røstvangen (1920)
T. Waal, Tynset IF (1921)
O. Larsen, Tynset IF (1922)
O. Mortensen, Tynset IF (1923–1924)
T. Gjelten, Alvdal IL (1925)
J. Krog, Røros FL (1926)
Alfred Kokvold, Bergmann (1927)
Olaf Maageng, Tynset IF (1928)
Alfred Kokvold, Bergmann (1929)
Alfred Svensk, Bergmann (1930)
Nils Godtland, Tynset IF (1931–1932)
E. Ødegaard, Bergmann (1933)
J. M. Telnes, Gå-På (1934–1935)
H. Thoresen, Alvdal IL (1936)
Sverre Bjørgum, Bergmann (1937)
Nils Godtland, Tynset IF (1938–1939)
E. Husan, Alvdal IL (1940)
Erik Dalsheim, Tynset IF (1946–1947)
Kolbjørn Moen, Ytre Rendal IL (1948–1949)
Konrad Dahl, Røros IL (1950)
Erik Gjelten, Tynset IF (1951–1952)
Per Reppe, Tolga (1953–1954)
Erling Måna, Alvdal IL (1955)
Håkon Halvorsen, Os IL (1956)
Magne Smedås, IL Nansen (1957)
Olav Tamnes, Brekken IL (1958)
H. A. Mortensen, Tynset (1959)
E. Bull Aakrann, Tynset (1960)
Leif Ericsson, Røros IL (1961–1963)
Helmer Støen, Kvikne IL (1964–1965)
Aage Aas, Røros IL (1966–1967)
David Engan, Ålen (1968–1969)
Arne Harald Maana, Alvdal IL (1970–1971)
Tore Christoffersen, Os IL (1972–1975)
Magne Løkken, Folldal IF (1976–1981)
Arne Harald Maana, Alvdal IL (1982–1985)
Magne Løkken, Folldal IF (1986)


== Referanser ==


== Kilder ==
Asbjørn Halvorsen (red.) (1948). Norges Fotball-leksikon Bind II. Oslo: Prent.
Pteruthius

Pteruthius (prakttimaler) er en slekt med spurvefugler i vireofamilien (Vireonidae). Slekten er eneste slekt i underfamilien Pteruthiinae og består av seks arter (21 taxa), som alle er knyttet til den tempererte eviggrønne løvskogen i fjellene i Sør-Asia og Sørøst-Asia, inkludert i Himalaya.


== Biologi ==
Artene i Pteruthius blir omkring 11,5–20 cm lange og veier gjerne 10–48 g. Alle har kort, kraftig nebb med en karakteristisk krok på tuppen av overnebbet. Utfargingen av fjærdrakten varierer mellom kjønnene (kjønnsdimorfisme) og artene. Vokaliseringen er enkel og monoton.


== Taksonomi ==
Pteruthius ble tidligere klassifisert i timalfamilien (Timaliidae), men det viste seg å være feil. Den ble flyttet til vireofamilien etter at genetiske studier demonstrerte at gruppen var basale vireoer.Ifølge Jønsson et al. (2016) splittet trolig Pteruthius fra resten av gruppen for omkring 23 millioner år siden. På grunn av relativt stor genetisk avstand til resten av vireofamilien har noen ytret at Pteruthius kanskje bør plasseres i sin egen familie, men dette savner i øyeblikket allmenn aksept.


=== Inndeling ===
Inndelingen under følger HBW Alive og er i henhold til Brewer et al. (2017). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

Passeriformes, spurvefugler
Passeri, sangfugler
Corvoidea
Vireonidae, vireofamilien
Pteruthiinae
Pteruthius
P. rufiventer, svarthodeprakttimal
P. aeralatus, jungelprakttimal
P. flaviscapis, hvitbrynprakttimal
P. xanthochlorus, grønnprakttimal
P. melanotis, gulkinnprakttimal
P. aenobarbus, brunpanneprakttimal
Erporninae
Vireoninae


== Litteratur ==
del Hoyo, Josep; Collar, Nigel J., red. (desember 2016). HBW and BirdLife International Illustrated Checklist of the Birds of the World. Volume 2 Passerines. Barcelona, Spain: Lynx Edicions and BirdLife International. s. 1013. ISBN 978-84-96553-98-9. CS1-vedlikehold: Flere navn: redaktørliste (link)


== Referanser ==


== Eksterne lenker ==
(en) Pteruthius i Global Biodiversity Information Facility 
(no) Pteruthius hos Artsdatabanken 
(en) Pteruthius hos ITIS 
(en) Pteruthius hos NCBI 
(en) Kategori:Pteruthius – bilder, video eller lyd på Wikimedia Commons 
Pteruthius – detaljert informasjon på Wikispecies
Otto Bjørvik Pleym

Otto Bjørvik Pleym (født 29. august 1914 på Nyborg, død 14. september 1983) var en norsk lokalpolitiker for Høyre.Pleym var av yrke forretningsfører, poståpner og mangeårig trygdesjef i Nesseby. Fra 1951 til 1975 var han kommunestyremedlem i Nesseby, herunder kommunens ordfører i perioden fra 1968 til 1971.


== Referanser ==
Skepta

Joseph Junior Adenuga (født 19. september 1982), bedre kjent under artistnavnet Skepta, er en engelsk grime-artist, låtskriver, plateprodusent og produsent av musikkvideoer. Adenuga ga ut sitt debut-studioalbum Greatest Hits i 2007 og hans andre, Microphone Champion i 2009, begge som uavhengig utgivelse. Hans tredje studioalbum Doin' It Again ble utgitt i 2011 av AATW. Det fjerde studioalbumet, Konnichiwa, ble utgitt 6. mai 2016 og vant Mercury-Pris i 2016.
Adenuga har hevdet at 'DIY' musikk er fremtiden og uttalte i Time Out magazine: «Jeg er ikke en rapper. Jeg er en aktivist.» Hans innflytelse på moderne britisk populærkultur ga han plass i Debretts liste over de mest innflytelsesrike mennesker i Storbritannia i 2017.


== Diskografi ==


=== Studioalbum ===
Greatest Hits (2007)
Microphone Champion (2009)
Doin' It Again (2011)
Konnichiwa (2016)
Ignorance is Bliss (2019)


=== Mixtape ===
Joseph Junior Adenuga (2006)
Been There Done That (2010)
Community Payback (2011)
Blacklisted (2012)
The Tim Westwood Mix (2015)


== Referanser ==


== Eksterne lenker ==
(en) Offisielt nettsted 
Offisielt nettsted 
(en) Skepta – kategori av bilder, video eller lyd på Commons 
(en) Skepta på Internet Movie Database 
(en) Skepta hos The Movie Database 
(en) Skepta på Apple Music 
(en) Skepta på Discogs 
(en) Skepta på MusicBrainz 
(en) Skepta på SoundCloud 
(en) Skepta på Spotify 
(en) Skepta på Songkick 
(en) Skepta på Last.fm 
(en) Skepta på Genius — sangtekster 
(en) Skepta på AllMusic 
Skepta på Twitter 
Skepta på Facebook 
Skepta på Instagram 
Skepta på YouTube 
Skepta på Myspace
Angra do Heroísmo

Angra do Heroísmo (norsk meningsoversettelse: heltemotets bukt) er en portugisisk by på øya Terceira, som er en del av Azorene. Byen har ca. 35 000 innbyggere. 
Tilnavnet do Heroísmo ble tildelt byen i 1829 av dronning Maria II, etter byens standhaftige kamp mot Marias motstander Miguel av Portugal. Dronning Maria søkte selv tilflukt her fra 1830 til 1833.Angra do Heroísmo er Azorenes eldste by, og fikk bystatus i 1534. Samtidig ble byen av pave Paul III opprettet som bispesete i Angra bispedømme. Byggingen av katedralen begynte i 1570. Den ble sterkt skadet under et jordskjelv i 1980, og i 1982 falt begge tårnene ned. Etter en restaurering ble kirken innviet på ny i 1985.Festningene San Sebastião og San João Baptista er unike eksemplarer av militærarkitektur.Byen har eget universitet med to fakulteter. Angra var en viktig mellomstasjon for den transatlantiske handel og for handelen mot Øst-Asia. Bykjernen ble i 1983 oppført på UNESCOs liste over verdens kulturarv. UNESCO la vekt på at byen er «an outstanding example of a creation linked to the maritime world, within the framework of the great explorations» og «directly and tangibly associated with an event of a universal historic significance: the maritime exploration which permitted exchanges between the great civilizations of the Earth».


== Bilder ==

		
		


== Referanser ==